**Studii de caz**

***Determinarea clasei de salarizare finale și a salariului de bază***

1. *Persoana X activează în funcția de „asistent medical” în școala Y, localizată în satul Copanca (Căușeni), deține studii medii profesionale în domeniul medical (corespunde cu cerința postului), vechimea în muncă 8 ani, categoria de calificare I.*

***Răspuns***

Deși domeniul de activitate a instituției este „educația”, funcția respectivă se regăsește în grupul ocupațional „Asistență socială și sănătate” – anexa nr.9. Conform nivelului de studii regăsim funcția la codul G6027, cu clasa de salarizare 46 (coeficient de salarizare) 2,56, categoria de calificare I.

La determinarea clasei de salarizare se va lua în considerare:

* Vechimea în muncă a persoanei
* Nivelul de studii
* Localitatea instituției
* Categoria de calificare

8 ani de vechime corespunde treptei de salarizare III (interval de la 5 la 10 ani) – (+3) clase de salarizare

Având în vedere că instituția în care activează persoana X este localizată în satul Copanca, persoana va beneficia de (+4) clase de salarizare

Nivelul de studii deținute **corespunde** cerinței de ocupare a funcției, **respectiv nu se va aplica** norma de (-5) clase de salarizare

Categoria de calificare I – se aplică (-2) clase de salarizare – pct.1 din Note la tabelul din anexa nr.9

Clasa de salarizare finală a persoanei va fi: 46 + 3+ 4 - 2= 51, coeficientul de salarizare ce corespunde clasei 51 este 2,84.

Valoarea de referință aplicată = 1500 lei

Salariul de bază = 2,84\*1500 = 4260 lei

1. *Persoana Y ocupă funcția „conducător de cerc” în instituție de învățământ extrașcolar, cu o vechime în muncă de 10 ani și 2 luni, are conferit - grad didactic categoria II corespunzător funcției, nivel de studii necesar pentru ocuparea funcției – superioare în domeniu, persoana are studii medii profesionale.*

***Răspuns***

Deși, în general funcția „conducător de cerc” este funcție din domeniul culturii, dacă această funcție este instituită în instituției de învățământ, are statut de cadru didactic, și se regăsește în grupul ocupațional „Învățământ și cercetare” – anexa nr.7, tabelul nr.1.

Expres în tabel această funcție nu se regăsește, dar conform pct.12 din Note la acest tabel, clasa de salarizare pentru această funcție se stabilește similar funcției educator educație timpurie (cod E4020), cu clasa de salarizare 52 (coeficient de salarizare 2,90).

La determinarea clasei de salarizare se va lua în considerare:

* Statutul funcției de cadru didactic
* Vechimea în muncă a persoanei
* Nivelul de studii
* Gradul didactic

1. ani și 2 luni de vechime corespund treptei de salarizare IV (interval de la 10 la 15 ani) – (+4) clase de salarizare

Având în vedere că deținătorul postului este cadru didactic, și i s-a conferit grad didactic II, persoana va beneficia de (+5) clase de salarizare (pct.11 din Note la tabel 1, anexa nr.7)

Nivelul de studii deținute **nu corespunde** cerinței de ocupare a funcției, respectiv **se va aplica** norma de (-5) clase de salarizare

Clasa de salarizare finală a persoanei va fi: 52 + 4+ 5 – 5 = 56, coeficientul de salarizare ce corespunde clasei 56 este 3,16.

Valoarea de referință aplicată = 1600 lei – valoare derogatorie pentru cadre didactice

Salariul de bază = 3,16\*1600 = 5056 lei, rotunjit = 5060 lei

1. *Persoana ocupă funcția „pedagog social” în cămin, cu o vechime de 18 ani, deține studii medii profesionale (corespunde cu cerința postului).*

***Răspuns***

Funcția „pedagog social” în cămin se regăsește în grupul ocupațional „Învățământ și cercetare” – anexa nr.7. Expres în tabel această funcție nu se regăsește, **deoarece nu este cadru didactic**, dar conform pct.14 din Note la acest tabel, clasa de salarizare pentru această funcție se stabilește cu o reducere de 3 clase de salarizare față de pedagogul social din tabel (cadru didactic, cod E4024), cu clasa de salarizare 39 (coeficient de salarizare 2,21).

La determinarea clasei de salarizare se va lua în considerare:

* Vechimea în muncă a persoanei
* Nivelul de studii
* Condiția specială

1. ani de vechime corespund treptei de salarizare V (interval de la 15 la 20 ani) – (+5) clase de salarizare

Având în vedere norma specială, se va aplica (-3) clase de salarizare

Nivelul de studii deținute **corespunde** cerinței de ocupare a funcției, respectiv **nu se va aplica** norma de (-5) clase de salarizare

Clasa de salarizare finală a persoanei va fi: 39+5-3 = 41, coeficientul de salarizare ce corespunde clasei 41 este 2,31.

Valoarea de referință aplicată = 1500 lei

Salariul de bază = 2,31\*1500 = 3465 lei, rotunjit = 3470 lei.

1. *Persona ocupă funcția de „antrenor” în Școala sportivă, are studii superioare dar care nu țin de profilul sportiv și nici nu are titlul onorific corespunzător profilului, vechime în muncă de 14 ani și 9 luni, are conferit grad didactic I.*

***Răspuns***

Deși, în general funcția „antrenor” este funcție din domeniul sportului, dar dacă această funcție este instituită în instituției de învățământ de sport, are statut de cadru didactic, și se regăsește în grupul ocupațional „Învățământ și cercetare” – anexa nr.7. Funcția dată nu se regăsește expres în tabel, dar conform pct.12 din Note la tabelul 1 din anexa nr.7, clasa de salarizare se stabilește la nivelul clasei stabilite pentru funcția „educator educație timpurie”, care are clasa de salarizare 52 (coeficient de salarizare - 2,90).

La determinarea clasei de salarizare se va lua în considerare:

* Statutul de cadru didactic
* Vechimea în muncă a persoanei
* Nivelul de studii
* Gradul didactic

14 ani și 9 luni de vechime corespund treptei de salarizare IV (interval de la 10 la 15 ani) – (+4) clase de salarizare

Având în vedere că deținătorul postului este cadru didactic, și i s-a conferit grad didactic I, persoana va beneficia de (+10) clase de salarizare (pct.11 din Note la tabel 1, anexa nr.7)

Nivelul de studii deținute **nu corespunde** cerinței de ocupare a funcției, respectiv **se va aplica** norma de (-5 clase) - corespunzător pct.15 din Note la tabelul 1 din anexa nr.7.

Clasa de salarizare finală a persoanei va fi: 52 + 4+ 10 – 5 = 61, coeficientul de salarizare ce corespunde clasei 61 este 3,51.

Valoarea de referință aplicată = 1600 lei – valoare derogatorie pentru cadre didactice

Salariul de bază = 3,51\*1600 = 5616 lei, rotunjit = 5620 lei